[{"text_idx": "#000000", "text": "Eesti postiajaloo nurgake / Estonian postal history blog"}, {"text_idx": "#000002", "text": "Sel pa\u0308rast Vabadusso\u0303ja lo\u0303ppu ma\u0308rtsis 1920.a. Heinastest ehk praegu La\u0308ti territooriumil asuvast Ainaz\u030cist Saaremaale saadetud va\u0308lipostikirjal on huvitav tempel kirjaga Heinaste Piiri Kontroll punkt * Wanem Kontrolo\u0308o\u0308r (H/O 1653). Ehk siis tegu on so\u0303java\u0308e tasuta va\u0308lipostikirjaga, mis saadetud tollasest Eesti-La\u0308ti piiripunktist Heinastes. Heinaste la\u0308ks ametlikult La\u0308ti koosseisu arvatavasti 1920.a. keskel, kui La\u0308tiga maade jagamise ka\u0308igus ka Valga linn kaheks sai. Kirja saaja Aleksei Treiman on teinud kirjale piiatsiga ma\u0308rkuse \u201c23 III 20 / Saadud\u201d, muidu oleks vo\u0303imatu kirja saatmise aega ma\u0308a\u0308rata, kuna u\u0308htegi kuupa\u0308evaga postitemplit kirjal pole. Loe edasi \u201cHeinaste Piiri Kontroll Punkt \u2013 Mustla, 1920\u201d"}, {"text_idx": "#000003", "text": "Siin u\u0308ks palju seigelnud va\u0308lipostikiri, mille on juulis 1944.a. La\u0308timaalt Eestisse, Rannu postiagentuuri Tartumaal saatnud feldwebel Koha, kes teenis 37. Politseipataljoni 4. kompaniis (Polizei Front-Bataillon 37, va\u0308lipostinumber 45380D). Kiri on arvatavasti postitatud Riias vo\u0303i kulgenud Riia kaudu, u\u0308leval paremal on Riia masintempel kuupa\u0308evaga 26.07.1944. Kuna aadress on kirjutatud suhteliselt lohakalt siis esmalt on kiri saadetud Rannu asemel La\u0308tis asuvasse Raunasse, mida kinnitab postitempel RAUNA \u2013 28 7 44 \u2013 LATVIJA. Seal on siis selgunud, et tuleks hoopis Eesti poole saata ja tehtud punase pliiatsiga ma\u0308rkus \u201cRanna / Estland\u201d. Peipsi a\u0308a\u0308rde Rannasse ongi kiri pea kaks na\u0308dalat hiljem ka jo\u0303udnud, seda kinnitab postitempel RANNA \u2013 10VIII44 \u2013 EESTI. Samas ka see on olnud vale sihtkoht, seal on lisatud sinise pliiatsiga ma\u0308rge \u201cRannu\u201d. Rannu templit kirjal pole aga arvatava vo\u0303ib, et kiri jo\u0303udis siiski lo\u0303puks kohale. Loe edasi \u201cFeldpost Riga-Rauna-Ranna-Rannu, 1944\u201d"}, {"text_idx": "#000006", "text": "Kui omad rohkem infot mo\u0303ne siinse postisaadetise, selle saaja/saatja kohta vo\u0303i oskad muud lisada siis palun saada kommentaar vo\u0303i e-kiri."}]